钦定古今图书集成/明伦汇编/氏族典/第217卷 > 《廖用贤尚友录》 > 罗彦辅
## 钦定古今图书集成/明伦汇编/氏族典/第217卷 > 《廖用贤尚友录》 > 罗彦辅

按《尚友录》：彦辅，字经世，当涂人。嘉祐进士，历江都湖
口令，皆以廉称。后知池州。属岁旱，以荒政从事，奏课
第一。尝诫子曰：“我以清白遗尔曹，万一至𫗴粥不给，
亦不可少屈。人以姑溪水，况其清德。”及卒，人过溪上
者，叹曰：“罗公何在？溪水如故。”相与踌蹰不忍去。